CELEX: 62007TA0340(01)
Language: el
Date: 2014-10-02 00:00:00
Title: Υπόθεση T-340/07 RENV: Απόφαση του Γενικού Δικαστηρίου της 2ας Οκτωβρίου 2014 — Ευρωπαϊκή Δυναμική κατά Επιτροπής (Ρήτρα διαιτησίας — Σύμβαση περί κοινοτικής χρηματοοικονομικής ενισχύσεως χορηγηθείσας στο πλαίσιο του προγράμματος eContent — Καταγγελία της συμβάσεως από την Επιτροπή — Απόδοση των επιλέξιμων δαπανών)

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/31
            
         
      Απόφαση του Γενικού Δικαστηρίου της 2ας Οκτωβρίου 2014 — Ευρωπαϊκή Δυναμική κατά Επιτροπής
      (Υπόθεση T-340/07 RENV) (1)
      
      ((Ρήτρα διαιτησίας - Σύμβαση περί κοινοτικής χρηματοοικονομικής ενισχύσεως χορηγηθείσας στο πλαίσιο του προγράμματος eContent - Καταγγελία της συμβάσεως από την Επιτροπή - Απόδοση των επιλέξιμων δαπανών))
      (2014/C 395/35)
      Γλώσσα διαδικασίας: η αγγλική
      
         Διάδικοι
      
      
         Ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (Αθήνα, Ελλάδα) (εκπρόσωπος: Ν. Κορογιαννάκης, δικηγόρος)
      
         Εναγόμενη: Ευρωπαϊκή Επιτροπή (εκπρόσωποι: αρχικώς E. Manhaeve και M. Wilderspin, στη συνέχεια M. Wilderspin, S. Delaude και L. Cappeletti και τέλος S. Delaude και L. Cappeletti, επικουρούμενοι από τους D. Philippe και M. Gouden, δικηγόρους)
      
         Αντικείμενο
      
      Αγωγή, η οποία ασκήθηκε βάσει ρήτρας διαιτησίας, με αίτημα να υποχρεωθεί η Επιτροπή να καταβάλει, αφενός, τα ποσά που οφείλει στην ενάγουσα και, αφετέρου, αποζημίωση, κατόπιν καταγγελίας συμβάσεως, η οποία αφορούσε την κοινοτική χρηματοοικονομική ενίσχυση που δόθηκε στο πρόγραμμα «e-Content Exposure and Business Opportunities» (σύμβαση EDC-53007 EEBO/27873), και καταρτίστηκε στο πλαίσιο του πολυετούς κοινοτικού προγράμματος για την τόνωση της ανάπτυξης και χρήσης ευρωπαϊκού ψηφιακού περιεχομένου στα παγκόσμια δίκτυα και για την προώθηση της γλωσσικής ποικιλότητας στην κοινωνία των πληροφοριών
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Υποχρεώνει την Ευρωπαϊκή Επιτροπή να καταβάλει στην Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE το ποσό των 8 843,10 ευρώ.
               
            
                  2)
               
               
                  Απορρίπτει την αγωγή κατά τα λοιπά.
               
            
                  3)
               
               
                  Η Επιτροπή θα φέρει το 5 % των δικαστικών εξόδων της και των εξόδων στα οποία υποβλήθηκε η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE, η οποία θα φέρει το 95 % των δικαστικών εξόδων της και των εξόδων στα οποία υποβλήθηκε η Επιτροπή.
               
            
         (1)  EE C 269 της 10.11.2007.